คลังขายพันธบัตรออมทรัพย์รอบใหม่
คลังขายพันธบัตราออมทรัพย์ 1.5 หมื่นล้านบาท ให้อัตราดอกเบี้ยสูงสุด 3%
24 เม.ย. 2560

คลังขายพันธบัตราออมทรัพย์ 1.5 หมื่นล้านบาท ให้อัตราดอกเบี้ยสูงสุด 3% นายสุวิชญ โรจนวานิช ผู้อำนวยการสำนักงานบริหารหนี้สาธารณะ (สบน.)  กระทรวงการคลังจะออกพันธบัตรออมทรัพย์ของกระทรวงการคลัง วงเงิน 1.5 หมื่นล้านบาท รุ่นอายุ 5 ปี และ 10 ปี อัตราดอกเบี้ยคงที่ แบบไร้ใบตราสาร (Scripless) จำหน่ายตั้งแต่วันที่ 8 พ.ค. – 31 ส.ค. 2560 โดยมีวัตถุประสงค์เพื่อเป็นการส่งเสริมการออมที่มั่นคงของประชาชน และเป็นทางเลือกในการลงทุนของประชาชนที่ถือพันธบัตรออมทรัพย์ของกระทรวงการคลังซึ่งจะครบกำหนดอายุในเดือนพ.ค. 2560 สำหรับพันธบัตรออมทรัพย์รุ่นอายุ 5 ปี อัตราดอกเบี้ยคงที่ 2.35% ต่อปี รุ่นอายุ 10 ปี อัตราดอกเบี้ยคงที่ 3% ต่อปี วงเงินซื้อต่อราย 1,000 บาทขึ้นไปและไม่จำกัดวงเงินซื้อขั้นสูง ธนาคารตัวแทนจำหน่าย ได้แก่ ธนาคารกรุงเทพ  ธนาคารกรุงไทย ธนาคารกสิกรไทย  และธนาคารไทยพาณิชย์ทั้งนี้ ผู้มีสิทธิ์ซื้อต้องเป็นบุคคลธรรมดาที่ถือสัญชาติไทยหรือมีถิ่นที่อยู่ในประเทศไทย สภากาชาดไทย มูลนิธิ สมาคม สหกรณ์ วัด สถานศึกษาของรัฐ โรงพยาบาลของรัฐ หรือนิติบุคคลอื่นที่ไม่มีวัตถุประสงค์ในการแสวงหากำไร